প্রাথমিকভাবে মনে করা হচ্ছে ওই মহিলাকে ধর্ষণ করে খুন করা হয়েছে। এলাকাবাসীরা ‌যখন দেহ উদ্ধার করেন তখন ওই মহিলার ডান পা দেহ থেকে আলাদা ছিল। মঙ্গলবার প্রবল ঝড়বৃষ্টিতে এলাকায় বিদ্যুৎ চলে ‌যায়। সেই সু‌যোগেই ওই খুন বলে মনে করা হচ্ছে। স্থানীয় সূত্রে জানা গিয়েছে, ওই মহিলা একটি ব্যাগ কারখানায় কাজ করতেন। তাঁর একটি ছেলেও রয়েছে। স্বামী মারা গিয়েছে বেশকিছুদিন আগে। মঙ্গলবার সন্ধায় ওই মহিলাকে বাড়ি নিয়ে ‌যাওয়ার জন্য তার ছেলে আসে। কিন্তু সে সময় ওই মহিলা মত্ত অবস্থায় ছিলেন। ফলে মাকে বাড়ি ফিরিয়ে নিয়ে ‌যেতে না পেরে ফিরে ‌যায় ছেলে। তবে গভীর রাতে দিদিমাকে নিয়ে ফের মাকে খুঁজতে আসে ওই মহিলার ছেলে। কিন্তু মায়ের দেখা না পেয়ে আবারও বাড়ি ফিরে ‌যায়। বুধবার সকালে মৃতদেহ উদ্ধার হল ওই মহিলার।